...jindika li din is-sena jista' jinqabeż l-ammont ta' 50 miljun passiġġier fuq it-trasport pubbliku Il-Ministru għat-Trasport u Infrastruttura Ian Borg qal fil-Parlament illi għaddejjin studji dwar il-possibilità ta' underground f'pajjiżna bħala mezz ta' trasport tal-massa. Huwa qal iżda illi biex dan isir il-proġett dejjem jieħu bejn 10 u 15-il sena u għalhekk hu bħala Ministru u l-Gvern irid jara illi joffri soluzzjonijiet għaż-żmien li ġej. Għall-mistoqsijiet parlamentari Borg tkellem fuq it-trasport pubbliku u qal illi s-sena l-oħra kwazi 50 miljun persuna wżaw it-trasport pubbliku bil-probabilità li din is-sena jkun hemm aktar passiġġieri. Minkejja li qal illi l-Gvern se jkun qed jaħdem biex jara li l-użu tat-trasport pubbliku jikber b'mod sostnut innega li l-proġetti ta' toroq li qed isiru se jkunu qed iwaslu biex jiżdiedu l-karozzi.